[pic] | KOMISIJA EVROPSKIH SKUPNOSTI |

Bruselj, 1.7.2008

COM(2008) 429 konč.

PREDHODNI PREDLOG SPREMEMBE PRORAČUNA št. 6 K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIH Oddelek III – Komisija

(predložila Komisija)

PREDHODNI PREDLOG SPREMEMBE PRORAČUNA št. 6 K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIH Oddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], kakor je bila spremenjena z Uredbo Sveta (ES) št. 1525/2007[2], in zlasti člena 37 Uredbe

predloži Evropska komisija proračunskemu organu predhodni predlog spremembe proračuna št. 6 k proračunu za leto 2008.

KAZALO

1. Uvod 4

2. Izvajalske agencije 4

2.1 Izvajalska agencija za izobraževanje, avdiovizualno in kulturo (EACEA) 4

2.2 Izvajalska agencija za program javnega zdravja (PHEA) 5

2.3 Izvajalska agencija za vseevropsko prometno omrežje (TEN-T EA) 6

3. Skupno podjetje za gorivne celice in vodik (GCV) 6

4. EUROJUST 8

5. Program za konkurenčnost in inovativnost (PKI) 9

ZBIRNA RAZPREDELNICA PO RAZDELKIH FINANČNEGA OKVIRA 10

SPREMEMBE IZKAZA PRIHODKOV IN ODHODKOV PO ODDELKIH

Spremembe splošnega izkaza prihodkov ter izkaza prihodkov in odhodkov po oddelkih se pošljejo ločeno po sistemu SEI-BUD. Temu dokumentu je za ponazoritev priložena angleška različica sprememb splošnega izkaza prihodkov ter izkaza prihodkov in odhodkov po oddelkih v proračunskem formatu.

1. UVOD

Predhodni predlog spremembe proračuna (PPSP) št. 6 za leto 2008 obsega naslednje elemente:

- potrebne proračunske prilagoditve, ki izhajajo iz razširitve pooblastil trem izvajalskim agencijam: Izvajalski agenciji za izobraževanje, avdiovizualno in kulturo (EACEA – „Education, Audiovisual and Culture Executive Agency“), Izvajalski agenciji za program javnega zdravja (PHEA – „Executive Agency for the Public Health Programme“) in Izvajalski agenciji za vseevropsko prometno omrežje (TEN-T EA – „Trans-European Transport Network Executive Agency“),

- oblikovanje potrebne proračunske strukture za podporo Skupnemu podjetju za gorivne celice in vodik (GCV),

- povečanje odobritev za prevzem obveznosti za 2,2 milijona EUR, da bi se delno pokrili stroški nove zgradbe urada EUROJUST,

- povečanje odobritev za prevzem obveznosti za 3,9 milijona EUR za program za konkurenčnost in inovativnost (PKI) – podjetništvo in inovativnost.

Neto učinek teh sprememb odhodkov je povečanje odobritev za prevzem obveznosti za 6,1 milijona EUR, pri odobritvah plačil pa stanje ostaja enako.

2. IZVAJALSKE AGENCIJE

Odbor za izvajalske agencije (OIZ), ustanovljen na podlagi člena 24 Uredbe Sveta (ES) št. 58/2003[3], je 15. aprila 2008 odobril razširitev pooblastil trem izvajalskim agencijam – Izvajalski agenciji za izobraževanje, avdiovizualno in kulturo, Izvajalski agenciji za program javnega zdravja in Izvajalski agenciji za vseevropsko prometno omrežje. Razširitev pooblastil je 29. maja odobril Odbor Evropskega parlamenta za proračun.

Po odobritvi Odbora za izvajalske agencije in Odbora Evropskega parlamenta za proračun bodo sprejeti uradni sklepi Komisije o razširitvi pooblastil agencij.

V nadaljevanju so opisane spremembe, ki so potrebne zaradi razširitve pooblastil za tri omenjene agencije.

2.1 Izvajalska agencija za izobraževanje, avdiovizualno in kulturo (EACEA)

Komisija je 14. januarja 2005 sprejela Sklep 2005/56/ES[4] o ustanovitvi izvajalske agencije za upravljanje dejavnosti Skupnosti na področjih izobraževanja, avdiovizualnega in kulture.

Pooblastila agencije EACEA so bila razširjena s Sklepom Komisije 2007/114/ES[5] z dne 8. februarja 2007 na upravljanje programov nove generacije, za katere je bila agencija že pooblaščena (MEDIA 2007, Vseživljenjsko učenje, Kultura, Mladi v akciji, Evropa za državljane), projekte na področjih izobraževanja, poklicnega usposabljanja in mladih, ki jih urejajo sporazumi, ki so jih na teh področjih sklenile Evropska skupnost, Združene države Amerike in Kanada, ter druge dele programov, zlasti na Erasmus Mundus – področje zunanjega sodelovanja.

Razširitev pooblastil agencije, ki je bila zdaj odobrena, se nanaša na izvajanje dodatnih področij zunanjega sodelovanja Erasmus Mundus v zvezi z Latinsko Ameriko, Azijo in Balkanom.

Zaradi dodatnih nalog, zaupanih agenciji EACEA v zvezi z predlagano razširitvijo pooblastil, se ne bo povečala subvencija za Izvajalsko agencijo, ker bo zajeta z obstoječimi odobritvami v okviru postavk 19 01 04 30 – Izvajalska agencija za izobraževanje, avdiovizualno področje in kulturo – Subvencija za programe na področju „Zunanji odnosi“ in 22 01 04 30 – Izvajalska agencija za izobraževanje, avdiovizualno in kulturo – Subvencija za programe iz razdelka 4 na področju „Širitev“. Vendar je treba prilagoditi kadrovski načrt Agencije, ker sta v okviru okrepitve na področju zunanjega sodelovanja predvidena dva začasna uslužbenca razreda AD 5[6].

2.2 Izvajalska agencija za program javnega zdravja (PHEA)

Komisija je 15. decembra 2004 sprejela Sklep 2004/858/ES[7] o ustanovitvi izvajalske agencije, poimenovane „Izvajalska agencija za program javnega zdravja“, za izvajanje programa javnega zdravja 2003–2008 do 31. decembra 2010. Komisija je na začetku leta 2008 predlagala razširitev pooblastil Agencije na izvajanje novega programa (2008–2013) dejavnosti Skupnosti na področju javnega zdravja in na nove naloge v zvezi z drugimi programi in ukrepi Skupnosti, ki jih trenutno upravlja Komisija. Te nove naloge zadevajo upravljanje programa politike varstva potrošnikov in ukrepe Skupnosti za usposabljanje glede varnosti hrane. Delovanje Agencije bi bilo treba zato podaljšati s 1. januarja 2011 na 31. december 2015, uradno ime pa bi bilo treba zaradi prevzetih dodatnih nalog spremeniti v „Izvajalska agencija za zdravje in potrošnike“.

V skladu s členom 12 Uredbe Sveta (ES) št. 58/2003 je treba financiranje izvajalskih agencij zagotoviti s sredstvi operativnih programov, ki jih upravljajo. Ker pa proračun za leto 2008 ne predvideva nobenih sredstev za Izvajalsko agencijo za zdravje in potrošnike v zvezi z novimi programi, ki jih upravlja (varstvo potrošnikov in usposabljanje glede varnosti hrane), je treba Agenciji dodeliti potrebna finančna sredstva.

Ker bo Agencija začela upravljati nove programe šele na začetku zadnjega četrtletja leta 2008, bi morali prispevki iz programov varstva potrošnikov in usposabljanja glede varnosti hrane zajemati samo zadnje tri mesece leta. Skupni znesek, ki ga je treba nakazati Agenciji z notranjo prerazporeditvijo, znaša 340 000 EUR za oba programa skupaj. Pri programu varstva potrošnikov je bil prispevek določen na 226 800 EUR in bi ga bilo treba sprostiti z notranjo prerazporeditvijo iz proračunske postavke upravnih odhodkov programa varstva potrošnikov (17 01 04 03). Pri ukrepih za usposabljanje glede varnosti hrane je prispevek določen na 113 200 EUR in bi ga bilo treba prerazporediti iz ustrezne postavke upravnih odhodkov (17 01 04 05) v okviru istega poglavja. Zato bodo vse operativne odobritve programov ostale nespremenjene in bodo na voljo samo za ukrepe, ki so v celoti operativni.

Spremeniti je treba tudi kadrovski načrt Agencije, vključen v proračun za leto 2008, in mu dodati tri delovna mesta začasnih uslužbencev[8].

2.3 Izvajalska agencija za vseevropsko prometno omrežje (TEN-T EA)

Na podlagi Sklepa Komisije 2007/60/ES z dne 26. oktobra 2006[9] je bila ustanovljena izvajalska agencija za zagotovitev tehničnega in finančnega upravljanja prometnih projektov, sofinanciranih na podlagi takrat veljavne pravne podlage, tj. programa TEN-T za obdobje 2000–2006.

Sedanja sprememba pooblastil je bila predvidena že leta 2006 in omogoča Agenciji, da prevzame odgovornost za upravljanje prometnih projektov na podlagi novega programa TEN-T za obdobje 2007–2013. Poleg tega so v novem programu dodani novi finančni instrumenti (npr. instrument garancije za posojilo, javno-zasebna partnerstva) in poudarjena pomembnost predstavitve in obveščanja, zaradi česar je za njegovo izvajanje potrebnih bistveno več človeških virov.

Začetna predpostavka o porazdelitvi osebja predvideva 60 % pogodbenega osebja in 40 % začasnega osebja. Vendar je Komisija zaradi zmanjševanja porabe povečala odstotek pogodbenega osebja na 68 %, zaradi česar je potrebnih manj začasnih delovnih mest, kot je bilo prvotno predvideno. Zato Komisija predlaga, da se v kadrovskem načrtu število začasnih delovnih mest s 40 zmanjša na 32[10].

Kakor je navedeno v finančnem izkazu, ki je priložen predlagani spremembi pooblastil, ta nova porazdelitev osebja pomeni zmanjšanje proračuna na 8 894 600 EUR. Ker odobreni proračun Agencije za leto 2008 znaša 10 212 600 EUR, Komisija predlaga, da se razlika v višini 1 318 000 EUR z notranjo prerazporeditvijo vključi v proračunsko postavko 06 01 04 04 „Finančna podpora projektom skupnega interesa v vseevropskem prometnem omrežju – Odhodki za upravno poslovodenje“. Sredstva bodo v glavnem namenjena za financiranje študij za podporo zeleni knjigi o prihodnosti politike vseevropskih prometnih omrežij, za izvajanje Smernic TEN-T (2006–2007) in za prometne tokove v okviru ključnega regionalnega prometnega omrežja v jugovzhodni Evropi, načrtovane za leto 2030.

3. SKUPNO PODJETJE ZA GORIVNE CELICE IN VODIK (GCV)

Evropski parlament in Svet sta v skladu s členom 166 Pogodbe ES sprejela Sklep 2006/1982/ES z dne 18. decembra 2006 o Sedmem okvirnem programu Evropske skupnosti za raziskave, tehnološki razvoj in predstavitvene dejavnosti (2007–2013) – Okvirni program[11]. Svet je potem sprejel Odločbo 2006/971/ES z dne 19. decembra 2006 o posebnem programu Sodelovanje za izvajanje Sedmega okvirnega programa Evropske skupnosti – Posebni programi[12].

Sedmi okvirni raziskovalni program se lahko na vseh področjih, na katerih lahko Skupnost izvaja ukrepe, in ob upoštevanju različnih obstoječih instrumentov v redkih primerih izvaja prek skupnih tehnoloških pobud.

S Spremembo proračuna št. 3/2008[13] je bila ustvarjena potrebna proračunska struktura za podporo prvih štirih skupnih podjetij[14]. V Predhodni predlog spremembe proračuna (PPSP) št. 6 je vključena tudi potrebna proračunska struktura za podporo skupne tehnološke pobude, ki jo izvaja Skupno podjetje za gorivne celice in vodik (GCV), ker je bila 30. maja 2008 sprejeta Uredba Sveta (ES) št. 521/2008[15].

Uredba Sveta o ustanovitvi ustreznega javno-zasebnega partnerstva na podlagi člena 171 Pogodbe in člena 185 finančne uredbe je bila pripravljena v skladu s prejšnjimi že sprejetimi skupnimi tehnološkimi pobudami, vključno z razrešnico za izvrševanje njihovega proračuna, ki jo mora po priporočilu Sveta odobriti Evropski parlament.

Zato se ta sprememba proračuna nanaša na oblikovanje ustreznih novih postavk za subvencije Skupnemu podjetju GCV in na pripravo kadrovskega načrta[16].

V okviru oblikovanja teh novih proračunskih vrstic se ne zahtevajo dodatne odobritve. Odobritve se bodo odštele od proračunskih vrstic, ki ustrezajo prednostnim dejavnostim sedmega okvirnega programa za ustrezna področja, ki prispevajo k podpori te skupne tehnološke pobude.

Sredstva za financiranje Skupnega podjetja GCV bodo prispevale štiri prednostne dejavnosti posebnega programa „Sodelovanje“, ki se izvaja v okviru sedmega okvirnega raziskovalnega programa ES:

- Energija,

- Promet,

- Nanoznanosti, nanotehnologije, materiali in nove proizvodne tehnologije,

- Okolje.

K financiranju GCV za leto 2008 bo prispevala samo prednostna dejavnost na področju Energija.

Pri prejšnjih skupnih podjetjih je bilo financiranje urejeno drugače, saj so bila sredstva zagotovljena samo na podlagi enega prednostnega tematskega področja in posledično tudi ene proračunske vrstice.

Komisija ob upoštevanju zagonske faze Skupnega podjetja za leto 2008 predlaga, da se v nove postavke, ki jih je treba oblikovati, vknjiži 30 000 000 EUR v odobritvah za prevzem obveznosti in 1 900 000 EUR v odobritvah plačil, ustrezne zneske pa je treba odšteti od obstoječe proračunske vrstice 08 05 01.

Naslednja razpredelnica povzema nove postavke, ki jih je treba oblikovati, in odobritve, ki bodo dodeljene v okviru teh postavk:

Nova postavka | Opis | Odobritve za prevzem obveznosti (v mio EUR) | Odobritve plačil (v mio EUR) |

08 05 02 | Sodelovanje – Energija – Skupno podjetje za gorivne celice in vodik (GCV) | 28,100 | 0 |

08 01 04 41 | Odhodki za podporo Skupnemu podjetju za gorivne celice in vodik (GCV) | 1,900 | 1,900 |

Ob upoštevanju predvidenega prispevka k Skupnemu podjetju bo skupni znesek v proračunskih postavkah, ki ustrezajo zadevnemu prednostnemu tematskemu področju Energija, zmanjšan, kakor je prikazano v naslednji razpredelnici:

Postavka | Opis | Odobritve za prevzem obveznosti (v mio EUR) | Odobritve plačil (v mio EUR) |

08 05 01 | Sodelovanje – Energija | 99,680 | 62,598 |

4. EUROJUST

V zadnjih letih se je število zaposlenih na uradu EUROJUST precej povečalo. Pri tem je upoštevano povečanje števila zaposlenih, ki v kolegiju urada EUROJUST predstavljajo države članice, t.i. „nacionalnih članov“, in statutarnih uslužbencev, katerih število se je povečalo s 76 začasno zaposlenih v letu 2004 na 175 v letu 2008. Trenutno ima osebje svoje prostore v stavbi „ARC“ v Haagu (194 pisarn za 229 zaposlenih) in začasnih prostorih v stavbi „Equinox“ (27 pisarn). Ocenjuje se, da bo EUROJUST do leta 2014 potreboval 320–325 pisarn, kar je v skladu s trenutnim finančnim načrtovanjem. Predvideno je, da naj bi država članica gostiteljica ustrezne prostore dala na voljo do leta 2012. Vendar je treba v vmesnem obdobju najti začasno rešitev.

Država članica gostiteljica je za obdobje 2008–2012 predlagala novo stavbo „Haagse Veste 1“ (HV1), ki bi jo EUROJUST delil z Mednarodnim kazenskim sodiščem. V 160 pisarn, ki so na voljo v tej stavbi, bi lahko namestili osebje iz stavbe „Equinox“, presežek osebja iz stavbe „ARC“ in vse nove uslužbence. Selitev je predvidena v septembru 2008.

EUROJUST je zato zaprosil za povečanje svojega proračuna za 7 339 398 EUR za plačilo najemnine in vzdrževanje nove stavbe HV1, za njeno potrebno preureditev in opremo ter zaposlitev potrebnega varnostnega osebja (ti stroški se bodo delili z Mednarodnim kazenskim sodiščem).

Komisija po oceni predloga in razpravi z uradom EUROJUST predlaga, da se ta zahtevek sprejme, razen tako imenovanega „paketa notranje preureditve“ (2,6 milijona EUR za izgradnjo sten, tal, vrat, informacijskih strežnikov). O tem paketu se EUROJUST pogaja z državo članico gostiteljico.

Predlaga se, da se preostalih 4,7 milijona EUR delno pokrije z namenskimi prejemki, in sicer v višini 2,5 milijona EUR (1,8 milijona EUR iz presežka za leto 2006 in ostalo iz proračunskega leta 2007). Tako znaša končni zahtevek za spremembo proračuna 2,24 milijona EUR.

Odobritve za prevzem obveznosti v višini 2,24 milijona EUR bodo zagotovljene iz razlike do zgornje meje razdelka 3a (19 milijonov EUR v letu 2008). Ustrezne odobritve plačil bodo prerazporejene iz člena 18 06 06 Kazensko pravosodje, pri katerem je bilo manj odziva na razpise za zbiranje predlogov, kot je bilo prvotno pričakovano.

Predlaga se, da se dodatne odobritve v proračun vključijo na naslednji način:

18 06 04 01 EUROJUST – Subvencija iz naslovov 1 in 2, 1 940 000 EUR

18 06 04 02 EUROJUST – Subvencija iz naslova 3, 300 000 EUR

5. PROGRAM ZA KONKURENčNOST IN INOVATIVNOST (PKI)

Finančni instrumenti v okviru PKI so bili na začetku v zelo ugodnem položaju. Obveznosti za proračunska sredstva za leto 2007 so bile prevzete decembra 2007 in prvi projekti so bili odobreni pred koncem leta. Predlogi Evropskega investicijskega sklada so bili nato pripravljeni tako hitro, da je bilo treba obveznosti za proračunska sredstva za leto 2008 prevzeti nekaj mesecev prej, kot je bilo pričakovano, tj. februarja 2008.

Z EIS so organizirane redne razprave, da bi se zagotovila kar najučinkovitejša poraba razpoložljivih sredstev. Kljub temu pa je že jasno, da povpraševanje po instrumentu presega razpoložljiva sredstva v letu 2008. Ker je bilo toliko povpraševanja tako zgodaj v letu, je odobritve novih dejavnosti težko preložiti v leto 2009 brez tveganja, da se nekaj dejavnosti, ki so na voljo, ne bi več moglo izvesti, kar pa bi lahko popravili samo s povečanjem sredstev za leto 2008.

Prvotne napovedi so predvidevale nekoliko več odhodkov na začetku obdobja, tj. v prvih dveh letih. Predvideno je bilo, da bo treba novo povpraševanje spodbuditi s „programom ozaveščanja“, ki se je začel izvajati leta 2008 v okviru splošnega paketa PKI. Dejansko se je izkazalo, da je bil prenos večji od pričakovanega, novo povpraševanje po instrumentu pa je že tako veliko, da je bilo treba zmanjšati obseg programa ozaveščanja, da bi se izognili tveganjem neizpolnjenih pričakovanj.

Zato se predlaga, da se odobritve za prevzem obveznosti v členu 01 04 04 Okvirni program za konkurenčnost in inovativnost – Program za podjetništvo in inovativnost povečajo za 3,9 milijona EUR. Ta dodatna sredstva bodo zagotovljena z zmanjšanjem odobritev za prevzem obveznosti pri finančnem načrtovanju proračunskega člena 01 04 04 v letih 2011 in 2012.

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir Razdelek/podrazdelek | Finančni okvir 2008 | Proračun 2008 (vključno s SP 1–4/2008 in PPSP 5/2008) | PPSP 6/2008 | Proračun 2008 + SP 1–4/2008 in PPSP 5 in 6/2008 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |10 386 000 000 | |11 082 100 000 |9 768 739 600 |3 900 000 |0 |11 086 000 000 |9 768 739 600 | |1b. Kohezija za rast in zaposlovanje |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Skupaj | 57 653 000 000 | |58 338 048 720 | 50 320 304 626 | | |58 341 948 720 | 50 320 304 626 | | Razlika do zgornje meje[17]

| | |–185 048 720 | | | |–188 948 720 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Skupaj | 59 193 000 000 | |55 564 715 538 | 53 241 270 053 | | |55 564 715 538 | 53 241 270 053 | | Razlika do zgornje meje | | |3 628 284 462 | | | |3 628 284 462 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |747 000 000 | |728 034 000 |533 196 000 |2 240 000 |0 |7 30 274 000 |533 196 000 | |3b. Državljanstvo |615 000 000 | |875 254 197 |968 664 203 | | |875 254 197 |968 664 203 | | Skupaj | 1 362 000 000 | |1 603 288 197 | 1 501 860 203 | | |1 605 528 197 | 1 501 860 203 | | Razlika do zgornje meje[18] | | |19 123 000 | | | |16 883 000 | | | 4. EU KOT GLOBALNI AKTER[19] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Razlika do zgornje meje | | | –70 000 000 | | | | –70 000 000 | | | 5. UPRAVA[20] |7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Razlika do zgornje meje | | | 177 474 545 | | | | 177 474 545 | | | 6. NADOMESTILA | 207 000 000 | |206 636 292 | 206 636 292 | | |206 636 292 | 206 636 292 | | Razlika do zgornje meje | | | 363 708 | | | | 363 708 | | | SKUPAJ | 132 797 000 000 | 129 681 000 000 | 130 303 432 202 | 120 662 885 029 | 6 140 000 | 0 |130 309 572 202 | 120 662 885 029 | | Razlika do zgornje meje | | |3 570 196 995 | 9 560 670 956 | | | 3 564 056 995 | 9 560 670 956 | |

[1] UL L 248, 16.9.2002, str. 1.

[2] UL L 343, 27.12.2007, str. 9.

[3] Uredba Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti. UL L 11, 16.1.2003, str. 1.

[4] UL L 24, 27.1.2005, str. 35.

[5] UL L 49, 17.2.2007, str. 21.

[6] Vse podrobnosti so navedene v prilogi v proračunskem formatu.

[7] UL L 369, 16.12.2004, str. 73.

[8] Vse podrobnosti so navedene v prilogi v proračunskem formatu.

[9] UL L 32, 6.2.2007, str. 88.

[10] Vse podrobnosti so navedene v prilogi v proračunskem formatu.

[11] UL L 412, 30.12.2006, str. 1.

[12] UL L 400, 30.12.2006, str. 86.

[13] Kakor je bila odobrena 5. 6. 2008.

[14] V posebnem programu „Sodelovanje“, ki se izvaja v okviru sedmega okvirnega raziskovalnega programa ES, je predvidenih šest skupnih tehnoloških pobud (Artemis – o vgrajenih računalniških sistemih, IMI – pobuda za inovativna zdravila, Čisto nebo – o aeronavtiki in zračnem prometu, ENIAC – o tehnologijah na področju nanoelektrike, GCV – o gorivnih celicah in vodiku). Ena pobuda je še v pripravi: Globalno nadzorovanje okolja in varnosti („GMES“).

[15] UL L 153, 12.6.2008, str. 20.

[16] Kadrovski predpisi in pravila, ki so jih skupaj sprejele institucije Skupnosti, se uporabljajo za osebje skupnih podjetij in njihove izvršne direktorje. Vse podrobnosti kadrovskega načrta Skupnega podjetja GCV so določene v prilogi v proračunskem formatu.

[17] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a. Instrument prilagodljivosti se je uporabil za znesek 200 milijonov EUR.

[18] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[19] Pri razliki do zgornje meje v razdelku 4 v letu 2008 se ne upoštevajo odobritve, povezane z rezervo za nujno pomoč. Instrument prilagodljivosti se je uporabil za znesek 70 milijonov EUR.

[20] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 77 milijonov EUR pri prispevkih osebja za pokojninsko shemo.